GRADSKO KAZALIŠTE MLADIH, SPLIT

Trg republike 1

**ZAPISNIK**

dvanaeste sjednice Kazališnog vijeća GKM-a

Sjednica Kazališnog vijeća GKM-a održana je 24. studenog 2022. u prostorijama GKM-a s početkom u 8:00 sati.

Prisutni:

1. Siniša Novković, predsjednik Vijeća
2. Vinko Mihanović, potpredsjednik Vijeća
3. Marija Dukić, članica Vijeća
4. Zlatko Aljinović, član Vijeća
5. Željana Cvitanović, članica Vijeća
6. Ivo Perkušić, ravnatelj

Prije početka sjednice, Predsjednik Vijeća utvrđuje postojanje kvoruma.

**Dnevni red:**

1. Usvajanje Zapisnika 11. sjednice Kazališnog vijeća
2. Razgovor s kandidatom za ravnatelja te donošenje odluke o

prijedlogu za imenovanje kandidata za ravnatelja Gradskog

kazališta mladih

1. Razno

**Točka 1.**

Kazališno vijeće je jednoglasnom odlukom usvojilo zapisnik s prethodne sjednice.

**Točka 2.**

U okviru provedbe Natječaja za imenovanje ravnatelja Gradskog kazališta mladih na razgovor s Kazališnim vijećem je pozvan jedini prijavljeni kandidat, sadašnji ravnatelj Ivo Perkušić. U svom Četverogodišnjem programu rada Kazališta pokazao je zavidnu razinu stručnosti i poznavanja programske, infrastrukturalne i kadrovske problematike. U razgovoru s njim bilo je riječi o tehničkim, prostornim, kadrovskim, ekonomskim/marketinškim i programskim pitanjima. Neka od njih su: nemogućnost ugradnje rampe za invalide; nepostojanje izlaza u slučaju opasnosti kao i teretnog lifta te prilaza službenih kazališnih vozila ulazu Kazališta (što bi uvelike olakšalo ukrcaj i iskrcaj scenografije, rekvizite, kostima i tehničke opreme); mogućnost da se privuče više donatora i sponzora; potreba da se u budućnosti korigiraju koeficijenti i specifikacija radnih mjesta i nastojanje da se s vremenom riješi manjak kadra u svim službama; pristupačnost sadašnje gradske vlasti i njihov sluh za tekuće probleme Kazališta; potreba da se Kazalište češće oglašava putem društvenih mreža i promovira svoje sadržaje; ograničene mogućnosti uključenja starije skupine polaznika Dramskog studija u profesionalne produkcije GKM-a; potreba i mogućnost da se prostorije koje se nalaze na katu poviše ustupe na korištenje GKM-u; balans u odabiru između klasično-edukativnog i moderno-zabavnog programskog sadržaja, čija je zadaća da djeci proširi vidike, pripremi ih za složenije kazališne komade i približi im realnost života.

Nakon provedenog razgovora, predsjednik Vijeća daje prijedlog na glasanje.

Kazališno vijeće donosi jednoglasnu odluku: **Gradskom vijeću Grada Splita predlaže se imenovanje kandidata Ive Perkušić za ravnatelja Gradskog kazališta mladih u trajanju od četiri godine.**

**(Odluka 1/XII)**

**Točka 3.**

Pod točkom Razno nije bilo tema za raspravu.

Sjednica je završila u 9:15 sati.

Siniša Novković, predsjednik Vijeća

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Željana Cvitanović, zapisničarka

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

KLASA: 612-03/22-01/225

URBROJ: 2181-110-22-1

Split, 26. studenog 2022.